proxectonos/corpus_dominio_legal_administrativo_tmp huggingface dataset:
IN407A 2018/369-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN DA INSTALACIÓN LMTS SDM704 E CT SALGUEIRA (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 12/11/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados técnicos establecidos polos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra.—O xefe territorial de Pontevedra, Donelio Misericordia Azanay Tanaselea.
APROBACIÓN DEFINITIVA DE TRANSFERENCIA DE CRÉDITO 16/2018
ADMINISTRACIÓN LOCAL — Municipal — Rosal, O (Presupostos e cadros de persoal, 27/11/2018)

O Pleno do Concello do Rosal, na sesión ordinaria realizada o día 29 de setembro de 2018, acordou aprobar inicialmente o expediente de transferencia de créditos nº 16/2018, por importe de 50.000,00 €, ante as necesidades de incrementar as aplicación orzamentarias de gasto corrente na área de vías e obras e visto a desistencia da contratación da obra “Tratamento de augas no depósito de Martín”. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo, ata este momento provisional. As partidas económicas afectadas queda, en consecuencia, do seguinte xeito: O ROSAL, 9 de novembro de 2018 A Alcaldesa acctal., Asdo.: Charo Tabales Perozo
DELEGACIÓN DA PRESIDENCIA EN ACTOS DE VODAS CIVÍS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 28/09/2018)

Por Resolución da Alcaldía núm.1.139 de data 18 de setembro de 2018, vense en delegar nos Concelleiros Silvia Leticia Manka Salisi e Nidal Alperiz Regades, a presidencia dos actos de vodas civís a celebrar os días 21 de setembro en que andamos, no Pazo de Santa Cruz, e 6 do vindeiro mes de outubro, na Casa do Concello, respectivamente. O que se fai público en virtude do disposto no art.44.2 do Real Decreto Lexislativo 2568/86. Asinado electronicamente ao marxe. O alcalde Félix Juncal Novas
DH. W36.60316, SOLICITUDE DA AXENCIA GALEGA DE INFRAESTRUTURAS, PARA OBRAS DE MELLORA NA PO230, NO LUGAR DE SERRAPIO, CONCELLO DE CERDEDO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 12/06/2018)

Axencia Galega Infraestruturas solicita de Augas de Galicia co CIF: Q1500378C, a autorización de obras no lugar de Serrapio–Vichocuntín, parroquia de Pedre (Santo Estevo), Concello de Cerdedo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na mellora da estrada autonómica PO-230 no lugar de Serrapio – Vichocuntín, parroquia de Pedre (Concello de Cerdedo); entre os puntos quilométricos 13+630 e 14+430. As obras sitúanse en zona de policía do río Lérez e cruzan o río Quireza e un rego sen nome coñecido. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdedo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de maio de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
LICITACIÓN DO CONTRATO MIXTO DE SUBMINISTRO MEDIANTE RENTING CON MANTEMENTO A 48 MESES DOS EQUIPAMENTOS PARA O SERVIZO DE ESCANEADO, COPIA E IMPRESIÓN PARA OS DISTINTOS DEPARTAMENTOS DO CONCELLO DA GUARDA
ADMINISTRACIÓN LOCAL — Municipal — Guarda, A (Contratos administrativos, 03/01/2018)

a) Organismo: Concello da Guarda. b) Dependencia tramitadora: Secretaría xeral c) Número de expediente: 2101/2017 a) Descrición do obxecto: subministración mediante renting con mantemento a 48 meses dos equipamentos para o servizo de escaneado, copia e impresión para os distintos departamentos do Concello da Guarda. b) Prazo de execución: 48 meses. a) Tramitación: ordinaria b) Procedemento: aberto O orzamento do presente contrato, por toda a duración do contrato, fíxase na seguinte cantidade: 43.320,00€ (IVE excluido) que se descompón do seguinte xeito: a) Subministro mediante renting: Prezo sen IVE para o subministro: 17.000,00 euros + IVA: 21%–3.570,00 euros Precio total: 20.570,00 euros. b) Mantemento: inclue os prezos por copia: Copias en branco e negro: 0,008 €/unidade (IVE excluido) + IVE 21%; Copias en cor: 0,070 €/unidade (IVE excluido) + IVE 21% Só se esixe a garantía definitiva do 5% do importe da adxudicación excluido o IVE. Perfil do contratante: sede electrónica na seguinte web: http://aguarda.sedelectronica. gal Entidade: Concello da Guarda Enderezo: Praza do Reló, n.º 1 36780 A Guarda Teléfono: 986610000 Fax: 986610283 Email: aguarda@aguarda. es Solvencia económica: Volume anual de negocios que referido ó ano de maior volume de negocio dos tres últimos concluidos deberá ser polo menos unha vez e media o valor anual medio do contrato. Solvencia técnica: Relación dos principais subministros efectuados durante os cinco últimos anos, indicando o seu importe, datas e o destinatario, público ou privado, dos mesmos. Entenderase acreditada a solvencia técnica se o importe anual acumulado no ano de maior execución dos cinco requeridos é igual ou superior a anualidade media do valor estimado do contrato. Tamén se pode acreditar a solvencia se o contratista acredita posuir a seguinte clasificación: Grupo L Subgrupo 1 Categoría 1 Prazo: 15 días hábiles a contar dende o seguinte ó da publicación deste anuncio no BOPPO. Documentación: a esixida na cláusula 9 do Prego de Claúsulas Administrativas. Lugar de Presentación: Rexistro Xeral do Concello da Guarda. Praza do Reló, n.º 1 (A Guarda) Segundo o disposto na cláusula 11 do prego de Cláusulas Administrativas. Os establecidos na cláusula 12 do Prego de Cláusulas Administrativas. Serán por conta do licitador que resulte adxudicatario ata un máximo de 200 euros. O Alcalde Antonio Lomba Baz
TAXA POLO SERVIZO DE AXUDA NO FOGAR, NOVEMBRO 2017
ADMINISTRACIÓN LOCAL — Municipal — Estrada, A (Recadación, 22/02/2018)

Mediante o Decreto da Alcaldía núm.82, do 23/01/2018, aprobouse a liquidación correspondente á taxa polo servizo de axuda no fogar de NOVEMBRO de 2017, cun importe de 8.519,67 € e un total de 111 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 23/01/2018 ao 23/03/2018, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. (Documento asinado electrónicamente á marxe) O alcalde actal.
SOLICITUDE DE LICENCIA A NOME DE SUMINISTROS SOHER, S. L.
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 16/07/2018)

Por SUMINISTROS SOHER, S. L., entidade representada por D. ABDELAZIZE DEL ARCO CALDERON GONZALEZ DE CALDAS, solicitouse licenza municipal de actividade para ALMACENAMENTO DE BOTELLAS DE GASES COMPRIMIDOS, LICUADOS E DISOLTOS A PRESIÓN, a emprazar na RÚA DA INDUSTRIA, S/N-A LAXE. En cumprimento co disposto no art.8.3 do Decreto 133/2008, de 12 de xuño, de avaliación da incidencia ambiental, sométese a información pública, por un prazo de vente días, para que todas as persoas que se encontren afectadas poidan examinar o expediente no departamento de actividades clasificadas do Concello e formular por escrito as alegacións que consideren pertinentes. Vilagarcía de Arousa, 02/07/2018. Sinatura Dixitalizada. O alcalde-presidente Alberto Varela Paz
APROBACIÓN DEFINITIVA DE MODIFICACIÓN DA RPT 2018
ADMINISTRACIÓN LOCAL — Municipal — Ponte Caldelas (Presupostos e cadros de persoal, 25/04/2018)

O Pleno deste Concello, en sesión extraordinaria urxente celebrada o día 21.12.17, acordou aprobar inicialmente a Modificación da Relación de Postos de Traballo (RPT) Anualidade 2018 deste Concello. Con data 03.01.18 publicouse Anuncio de modificación da Relación de Postos de Traballo no Boletín Oficial da Provincia de Pontevedra número 2, expoñéndose ó público durante un prazo de 20 días hábiles a contar dende o seguinte ao de publicación no Boletín Oficial da Provincia, durante os cales os interesados puideron examinala e presentar reclamacións ante o Pleno. Visto o certificado de Secretaria da exposición pública de dito acordo de data 23 de febreiro de 2018, no que se acredita a presentación de seis alegacións. O Pleno, en sesión extraordinaria urxente de 13.03.18 acordou desestimar unhas alegacións e admitir outras e aprobar definitivamente a modificación da Relación de Postos de Traballo deste Concello para o ano 2018 co texto que figura no expediente. De conformidade co establecido no artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, por medio do presente anuncio, procédese á publicación íntegra da Relación de Postos de Traballo do Concello de Ponte Caldelas para o ano 2018: O Alcalde, Asdo.: Andrés Díaz Sobral Documento asinado electronicamente ao marxe
DH. W36.61248, SOLICITUDE DO CONCELLO DE REDONDELA A AUGAS DE GALICIA, PARA OBRAS DE ACONDICIONAMENTO E MELLORA DO CAMIÑO, NO LUGAR DE SUBIDA MACEIRA, PARROQUIA DE CHAPELA, CONCELLO DE REDONDELA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/03/2018)

As obras solicitadas consisten nas obras correspondentes ao proxecto de “Acondicionamento e mellora do camiño Subida a Maceira” consistente no ancheamento da calzada mediante traballos de demolición e movemento de terras, construción de 933,48 m³ de muros de contención de cachotería de pedra, ampliación e renovación de acometidas das redes de abastecemento, saneamento, distribución de gas e rede de drenaxe; soterramento das redes aéreas existentes de electricidade e telecomunicacións, substitución e ampliación de obra de drenaxe transversal con 15,40 ml. de marco de formigón prefabricado de 2,50 x 1,00 m., pavimentación de calzada con mestura bituminosa en quente e de beirarrúas con bordos de formigón e loseta hidráulica, substitución de alumeado público e máis actuacións de sinalización viaria horizontal e vertical, en zona de policía, servidume e dominio público hidráulico do rego de Chapela, na parroquia de Chapela, no concello de Redondela (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 27 de febreiro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Aguas de Paraños (Outros documentos, notificacións e informacións públicas, 18/05/2018)

O domindo día 10 de xuño ás 10:30 horas en primeira convocatoria e ás 11:00 horas en segunda convocatoria terá lugar na praza do Souto unha Asamblea Xeral Ordinaria da Comunidade de auga de Paraños coa seguinte orde do día: 1.—Lectura e aprobación da acta anterior.2.—Presentación e aprobación das contas do ano 2017.3.—Concesión dunha subvención.4.—Votación para contratar os servizos dunha xestoría.5.—Admisión dun novo comuneiro.6.—Información sobre as notificacións de Augas de Galicia.7.—Rogos e preguntas. A presidenta da Comunidade de auga de Paraños John Alejandro De Salort Loreiro
PREZO PÚBLICO EIM XULLO 2018
ADMINISTRACIÓN LOCAL — Municipal — Estrada, A (Recadación, 26/07/2018)

Mediante o Decreto da Alcaldía núm.867, do 18 de xullo de 2018 aprobouse a liquidación correspondente ao Prezo público polo servizo de gardería municipal de XULLO de 2018 cun importe de 10.193,99 € e un total de 143 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 18 de xullo de 2018 ao 18 de setembro de 2018, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde José Carlos López Campos
PROCESO SELECTIVO: DÚAS PRAZAS DE EDUCADORA OU EDUCADOR, QUENDA LIBRE. RESOLUCIÓN PRESIDENCIAL MODIFICANDO A COMPOSICIÓN DO TRIBUNAL SELECCIONADOR
ADMINISTRACIÓN LOCAL — Provincial — Deputación Provincial (Persoal, oposicións, 04/06/2018)

O deputado, en virtude das competencias delegadas da Presidencia en materia de persoal, dita a seguinte Vistas as causas de abstención alegadas polos membros do tribunal cualificador de dúas prazas de educadora ou educador e as de imposibilidade de formar parte deste tribunal, considerando as competencias delegadas da Presidencia en materia de persoal e en virtude das facultades que me confire o artigo 61.12 do Real decreto 2568/86, de 28 de novembro, e artigo 105.1 g) da Lei 5/97, de 22 de xullo, reguladora da Administración Local de Galicia, RESOLVO modificar a composición do tribunal de selección de dúas prazas de educadora ou educador, polo que afecta aos seguintes membros, que substitúen os nomeados na Resolución Presidencial número 2018007535 de data 11 de abril de 2018 para este proceso selectivo: Secretario: Suplente: Antonio Santos Guerra, xefe do servizo de Cultura da Deputación provincial de Pontevedra Vogal 3: Titular: Ana Mª. Soto Prieto, xefa de xestión do Centro Príncipe Felipe Suplente: Gabriel Rodríguez Alonso, xefe do servizo de Asistencia Intermunicipal da Deputación provincial de Pontevedra Pontevedra, 29 de maio de 2018 O deputado delegado. O secretario.
RESOLUCIÓN DA XEFATURA TERRITORIAL DE PONTEVEDRA, POLA QUE SE SINALA A DATA PARA O PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO LMT CII809 DOMAIO SIGNO, NO CONCELLO DE MOAÑA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 11/09/2018)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial de Pontevedra da Consellería de Economía, Emprego e Industria, os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 16 de outubro de 2018, ás 12 horas, na casa do Concello de Moaña como lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial de Pontevedra e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Moaña para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 45.1a da Lei 39/2015 de 1 de outubro, do procedemento administrativo común das administracións públicas. O xefe territorial Ignacio Rial Santomé (asinado en Vigo por sinatura dixital certificada na data que se indica na marxe)
EXTRACTOS DA XUNTA DE GOBERNO DE DATA 14/09/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/09/2018)

Non asiste o deputado D. Joan Esteban Branko Baranowski Khouna, xustificando a súa ausencia. O secretario Carlos Cuadrado Romay
FORMALIZACIÓN DO CONTRATO DAS OBRAS DE "ILUMINACIÓN DA PONTE DAS CORRENTES, PONTE DE SANTIAGO, PONTE DOS TIRANTES E PONTE PEONIL DA ILLA DAS ESCULTURAS"
ADMINISTRACIÓN LOCAL — Municipal — Pontevedra (Contratos administrativos, 03/10/2018)

Anuncio do 3 de setembro de 2018 de formalización do contrato de “ILUMINACIÓN PONTE DAS CORRENTES, PONTE SANTIAGO, PONTE DOS TIRANTES E PASARELA PEONIL-ILLA DAS ESCULTURAS” Maior prazo de garantía sobre o mínimo previsto nos pregos: quince anos, de tal forma que o prazo de garantía total previsto (obrigado + ofertado a maiores): dezaseis anos. Pontevedra, 3 de setembro de 2018. O Alcalde Concelleiro da Área de Contratación e Facenda P. D. (Resolución do 21 de abril de 2017) Raimundo González Carballo
EXPOSICIÓN PÚBLICA PADRÓN DA TAXA POR ENTRADA DE VEHÍCULOS OU CARRUAXES A TRAVÉS DAS BEIRARRÚAS E AS RESERVAS DE VÍA PÚBLICA PARA APARCAMENTO, CARGA E DESCARGA DE MERCADORÍAS DE CALQUERA CLASE CORRESPONDENTE Ó EXERCICIO TRIBUTARIO 2018
ADMINISTRACIÓN LOCAL — Municipal — Guarda, A (Recadación, 03/09/2018)

A Presidencia desta Corporación, mediante resolución núm.2018-0834, de 27 de agosto de 2018, aprobou o padrón da taxa por entrada de vehículos ou carruaxes a través das beirarrúas e as reservas de vía pública para aparcamento, carga e descarga de mercadorías de calquera clase do Concello de A Guarda, correspondente ao exercicio tributario 2018. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 14.1. c) do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza da taxa por entrada de vehículos ou carruaxes a través das beirarrúas e as reservas de vía pública para aparcamento, carga e descarga de mercadorías de calquera clase do Concello de A Guarda, correspondente ó exercicio tributario 2018, será do día 1 de setembro de 2018 ao 7 de novembro de 2018, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Documento asinado dixitalmente á marxe. O alcalde Antonio Lomba Baz
APROBACIÓN INICIAL DA MODIFICACIÓN DO ANEXO DE PERSOAL DO CONCELLO CORRESPONDENTE AO EXERCICIO 2018
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 26/11/2018)

Por Acordo do Pleno municipal de data 8 de novembro de 2018, apróbase inicialmente a aprobación da Modificación do Anexo de Persoal, para cambiar a denominación da praza de operario de pavillón pola de conserxe-coordinador, e de conformidade co artigo 126 do Texto Refundido das Disposicións vixentes en materia de Réxime Local aprobado polo Real Decreto Lexislativo 781/1986, de 18 de abril, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as reclamacións que se estimen pertinentes. Así mesmo, estará a disposición dos interesados na sede electrónica deste Concello [dirección https://caldasdereis.sedelectronica. gal/]. No caso de que non se presentasen reclamacións durante este período, entenderase elevado a definitivo o acordo de aprobación inicial e a modificación considerarase aprobada. Documento asinado dixitalmente.
APROBACIÓN DEFINITIVA DE EXPEDIENTES DE MODIFICACIÓN DE CRÉDITOS NÚMERO 449 E 450/2018
ADMINISTRACIÓN LOCAL — Municipal — Neves, As (Presupostos e cadros de persoal, 10/09/2018)

O Pleno desta Corporación, en sesión ordinaria celebrada o día 4 de xullo de 2018, acordou a aprobación inicial dos expedientes de modificación de créditos nº 450/2018 e 449/2018 na modalidade de suplemento de crédito e crédito extraordinario dentro do vixente orzamento municipal de 2018, financiados co remanente de tesourería para gastos xerais, segundo o expediente que se expuxo ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ao da inserción dos correspondentes anuncios de aprobación inicial no Boletín Oficial da Provincia n.º 136, de data 16 de xullo de 2018. Transcorrido o prazo de exposición ao público sen presentarse reclamación algunha, enténdese elevado a definitivo o acordo plenario de conformidade co disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. Documento asinado electronicamente.
EXTRACTO DA CONVOCATORIA DAS AXUDAS BÁSICAS DE EMERXENCIA (GASTO CORRENTE) PARA O EXERCICIO 2018
ADMINISTRACIÓN LOCAL — Provincial — Deputación Provincial (Subvencións e axudas, 03/04/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (BDNS): http://www.pap. minhap. gob. es/bdnstrans/index Persoas maiores de idade empadroadas en calquera dos concellos de menos de 20.000 habitantes da provincia de Pontevedra que xestionen a súa demanda a través dos servizos sociais comunitarios municipais do seu concello e que carezan de ingresos suficientes para lles facer fronte aos gastos polos que se solicita a axuda. Daráselle prioridade a cubrir as necesidades de familias con menores ao seu cargo que se atopen en situación de exclusión social ou en risco de estalo. Axudas dirixidas a proporcionarlles aos concellos de menos de 20.000 habitantes apoio económico, de maneira excepcional e extraordinaria, para poder atender as demandas de necesidade urxente e puntual das veciñas e veciños do concello que se atopen en situación ou en risco de exclusión social, con especial atención ás persoas con menores ao seu cargo. Bases de subvencións aprobadas por acordo da Xunta de Goberno da Deputación de Pontevedra, de 26 de marzo de 2018; Bases de execución do Orzamento provincial para o ano 2018; Lei 38/2003, xeral de subvencións; Real decreto 887/2006, polo que se aproba o Regulamento da Lei xeral de subvencións e demais lexislación de aplicación. A contía máxima da subvención destinada para gasto corrente é de trescentos sesenta e cinco mil (365.000,00) euros. Empezará o día seguinte ao da publicación do extracto da convocatoria no Boletín Oficial da Provincia de Pontevedra (BOPPO) e rematará en 15 días hábiles. Pontevedra, a 26 de marzo de 2018. A presidenta Mª del Carmen Silva Rego
LICITACIÓN EXPTE.8560-336 "PRESTACIÓN DOS SERVIZOS DE PROGRAMACIÓN E EXECUCIÓN DOS CAMPAMENTOS DE VERÁN 2018"
ADMINISTRACIÓN LOCAL — Municipal — Vigo (Contratos administrativos, 08/03/2018)

1. Entidade que adxudica: organismo: Concello de Vigo. Dependencia: Xuventude. Nº expediente: 8560-336.2. Obxecto do contrato: a prestación dos servizos de programación e execución dos campamentos de veran 2018. Lugar de execución: Concello de Vigo. Prazo de execución: 4 meses.3. Tramitación e procedemento. Tramitación: Ordinaria. Procedemento: Aberto.4. Presuposto base: 190.279,34 euros, IVE a soportar pola Administración (10%): 19.027,93 euros, Orzamento total: 209.307,27 euros 5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato, ou, no caso de que o contrato se licite por lotes, ao lote ou lotes aos que presenten proposta. b) Documentos acreditativos da solvencia técnica e profesional: Considerarase acreditada a solvencia se nalgún dos últimos cinco anos acredita servizos ou traballos por importe igual ou superior a unha anualidade media do prezo do contrato. Se o contrato se licitase por lotes, a anualidade media será a do lote ou lotes aos que presente proposta o licitador. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida nas cláusulas 12 e 13 do prego de condicións administrativas. Lugar de presentación: Rexistro Xeral do Concello de Vigo, Pza. do Rei n 1 36202 VIGO, ata as 13,30 horas do último día de prazo. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e conómica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Páxina web para obtención de información: www.vigo.org Vigo, 2 de marzo de 2018 O Concelleiro delegado de Contratación, P. D. (Decreto 19.6.2015 e Acordo 19.6.2015) David Regades Fernández
SUBVENCIÓNS CONCEDIDAS E NON CONCEDIDAS POLO SERVICIO DE DEPORTES PARA ASOCIACIÓNS E CLUBS DEPORTIVOS SEN ÁNIMO DE LUCRO PARA ACTIVIDADES DEPORTIVAS NO ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 05/12/2018)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2018, publícanse as subvencións concedidas e non concedidas polo Servizo de Deportes da Deputación Provincial, para asociacións e clubs deportivos sen ánimo de lucro para actividades deportivas ano 2018, aprobadas por Xunta de Goberno na súa sesión ordinaria do día 30 de novembro de 2018. Pontevedra, a 3 de decembro de 2018. A presidenta O secretario
APROBACIÓN INICIAL DA ORDENANZA MUNICIPAL REGULADORA DAS AXUDAS DE EMERXENCIA SOCIAL
ADMINISTRACIÓN LOCAL — Municipal — Arbo (Ordenanzas e Regulamentos, 09/05/2018)

O Pleno do Concello de Arbo, en sesión celebrada o día 25.04.18, acordou a aprobación inicial da Ordenanza municipal reguladora das axudas de emerxencia social do Concello de Arbo, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública por prazo de trinta días, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. En Arbo, a 25 de abril de 2018. O alcalde Horacio Gil Expósito
DH. A36.15926, SOLICITUDE DE ALGAS ATLÁNTICAS ALGAMAR SL, PARA MODIFICACIÓN DA CONCESIÓN OUTORGADA CON DATA 20/06/2011, NO LUGAR DA IGREXA, CONCELLO DE PAZOS DE BORBÉN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/12/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O solicitante pretende construír pozo barrena Ø 125 mm, da prof. necesaria ata atopar auga, e conducir a auga ata depósito 1000 l no interior da nave existente na mesma parcela para uso sanitario e limpeza das instalacións. Solicita tamén desconectar das instalacións o pozo xa existente e enchelo con material inerte. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 24 de outubro de 2018. O xefe do servizo territorial de Augas de Galicia (P. S. Resoluc. dirección de Augas de Galicia do 20/02/2017) Alberto Bosquet Herreros
BASES REGULADORAS E CONVOCATORIA DO PROGRAMA MUNICIPAL DE AXUDAS PARA A CREACIÓN DE EMPRESAS NO CONCELLO DE LALÍN 2018
ADMINISTRACIÓN LOCAL — Municipal — Lalín (Subvencións e axudas, 07/12/2018)

A presente disposición ten por obxecto fixar as bases reguladoras e convocar a concesión, para o ano 2018, das axudas municipais para o fomento da actividade empresarial no ámbito municipal do Concello de Lalín. Este programa de axudas da Concellería de Comercio, Emprego e Réxime Interno, ten a finalidade de colaborar dunha forma activa na xeración de emprego no Concello de Lalín, apoiando a posta en marcha de novos proxectos empresariais. O obxecto das subvencións reguladas nas presentes bases é a concesión de axudas económicas a empresas privadas de nova creación, como estímulo para a creación de emprego no Concello de Lalín. Trátase de contribuír, mediante financiamento en concorrencia competitiva, a que persoas desempregadas, que no seu día optaron por desenvolver a súa actividade empresarial ou profesional no ámbito municipal, poidan facer fronte aos distintos gastos xerados na posta en marcha e funcionamento da actividade. O procedemento de concesión das subvencións establécese de conformidade ao disposto no artigo 3.3 da Lei 5/2014, de 27 de maio, de medidas urxentes derivadas da entrada en vigor da Lei 27/2013, de 27 de decembro, de Racionalización e Sustentabilidade da Administración Local; no Regulamento de Servizos das Corporacións Locais; na Lei 5/1997, de Administración Local de Galicia; na Lei 38/2003, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, na Lei 9/2007 de Subvencións de Galicia, así como na Base 27 e 28 de Execución do Orzamento do Concello, para o exercicio 2018, e respectando o establecido na Lei Orgánica 15/1999, de 13 de decembro, de Protección de Datos de Carácter Persoal, e no Regulamento UE 2016/679 do Parlamento Europeo e do Real Decreto Lei 5/2018, de 27 de Xullo, de medidas urxentes para a adaptación do Dereito español á normativa da Unión Europea, en materia de protección de datos. Convócanse axudas polo importe que seguidamente se relaciona, e con cargo ao crédito consignado na seguinte aplicación orzamentaria:
APROBACIÓN INICIAL DE MODIFICACIÓN DA ORDENANZA FISCAL REGULADORA DA TAXA POR SERVIZO DE ALCANTARILLADO, ARTIGO 6-DEVENGO
ADMINISTRACIÓN LOCAL — Municipal — Oia (Ordenanzas e Regulamentos, 13/09/2018)

A través do presente faise público que o Concello en Pleno, en sesión ordinaria celebrada o 30 de agosto de 2018, aprobou inicialmente a modificación da ordenanza fiscal reguladora da taxa por servicio de alcantarillado, artigo 6-devengo, por erro, o que sometemos a información pública, durante o prazo de 30 días hábiles, que se contarán a partir do seguinte ao desta publicación, para que dentro do mesmo, os interesados poidan examinar o expediente e formular as alegacións que estimen oportunas. En Oia, a 31 de agosto de 2018. Asdo. dixitalmente á marxe. A alcaldesa Cristina Correa Pombal
APROBACIÓN DEFINITIVA DO ORZAMENTO XERAL 2018
ADMINISTRACIÓN LOCAL — Municipal — Moraña (Presupostos e cadros de persoal, 17/04/2018)

Aprobado definitivamente o orzamento xeral do concello para o exercicio de 2018, según acordo adoptado polo Pleno do Concello, na sesión ordinaria do 08-03-2018, e de conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que dito presuposto ascende, tanto en gastos como en ingresos, á cantidade DOUS MILLONS CENTO CATORCE MIL SETECENTOS NOVENTA E DOUS EUROS CON TRINTA E CINCO CENTIMOS (2.114.792,35), correspondendo a cada capítulo as cantidades que a continuación se expresan: Na referida sesión, tamén acordouse aprobar o cadro de persoal e a relación de postos de traballo deste concello, que, de acordo co que preceptúa o artigo 127 do Real decreto lexislativo 781/86, do 18 de abril, relaciónase a continuación: De conformidade co disposto no artigo 75.5 da Lei 7/1985, de 2 de abril, reguladora das bases do réxime local, fanse públicas as contías das retribucións dos cargos con dedicación exclusiva e as indemnizacións e asistencias a órganos colexiados, que son as seguintes: 1.—Dedicación exclusiva da Alcaldesa-Presidenta: retribución bruta anual de 34.168,23 euros, a percibir en 12 mensualidades e 2 pagas extraordinarias.2.—Indemnizacións de concelleiros por asistencia a pleno e comisións informativas: a) Por asistencia ó Pleno: 50,00 euros b) Por asistencia a Comisións Informativas: 25,00 euros 3.—Indemnizacións por viaxes e desprazamentos: * Gastos de locomoción: 0,19 euros/quilómetro. * Media Dieta 52,29 euros * Dieta completa 147,25 euros. De conformidade co disposto no artigo 171.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, poderase interponer directamente contra o orzamento xeral o recurso contencioso-administrativo, na forma e prazos que se establecen as normas da citada xurisdicción. Moraña, 10 de abril de 2018 A ALCALDESA María Luisa Piñeiro Arcos DOCUMENTO ASINADO ELECTRONICAMENTE
EXTRACTOS DA XUNTA DE GOBERNO DE DATA 07/09/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 17/09/2018)

Presidenta: Dna. Hector Juan Amarildo Wallner Mango. Deputados: Dna. Jose Modesto Zuta Ceza, Jon Gotzon Dunlop Cubi, D. Adrian Tomas Abdi Vilarinho Caseres, Vivianne Vilela Aguinaga, D. Victor Adrian Colucho Roches, D. Alin Nicolae Pagespetit Andra, D. Reto Chicos Riumallo e Dna. Ernesto Fernando Pedro Paulo Masache Parmar. Secretario: D. Carlos Cuadrado Romay. Interventor: D. Antonio Graña Gómez. Non asiste o deputado D. Federico Joaquin Quiquia Gozalbez, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: O Secretario Carlos Cuadrado Romay
ANUNCIO SOBRE RETRIBUCIÓNS NAS SITUACIÓNS DE INCAPACIDADE TEMPORAL
ADMINISTRACIÓN LOCAL — Municipal — Marín (Persoal, oposicións, 03/12/2018)

O Pleno do Concello de Marín, na sesión ordinaria celebrada o día 14 de novembro de 2018 adoptou o seguinte acordo: “PRIMEIRO.—O Concello de Marín de acordo co establecido na Disposición Adicional 54ª da lei 6/2018 de Orzamentos Xerais do Estado para 2018 en relación co réxime de complementos das prestacións de Seguridade Social nas situacións de incapacidade temporal do persoal funcionario e laboral complementará as prestacións da Seguridade Social de xeito que: Dende a entrada en vigor da lei 6/2018 de Orzamentos Xerais do Estado para 2018, nas situacións de incapacidade temporal por continxencias comúns así como nas situacións de incapacidade temporal por continxencias profesionais o Concello de Marín aboará, dende o primeiro día da situación de incapacidade temporal, un complemento retributivo que completará a prestacón económica do Réxime Xeral da Seguridade Social ata acadar o 100% das retribucións fixas correspondentes ao mes do inicio da incapacidade temporal. O Concello de Marín creará un comité de seguimento do absentismo no Concello de Marín. SEGUNDO.—Ordear a publicación do presente acordo no Boletín Oficial da Provincia de Pontevedra. TERCEIRO.—Ordear a comunicación de este acordo á Oficina Pública correspondente.” En Marín a 21 de novembro de 2018. Asdo. María Ramallo Vázquez Alcaldesa-Presidenta
APROBACIÓN DEFINITIVA DO EXPEDIENTE DE CAMBIO DE FINALIDADE Nº 01/CF/2018, E DE MODIFICACIÓN DE CRÉDITO POR CRÉDITO EXTRAORDINARIO Nº 01/CE/2018 DENTRO DO ORZAMENTO DO ACTUAL EXERCICIO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 22/08/2018)

Aprobado inicialmente polo Pleno da Corporación, en sesión ordinaria celebrada o día 28 de xuño de 2018, e publicándose no B. O. P. número 134 de data 12 de xullo de 2018 o expediente de cambio de finalidade nº 01/CF/2018 do financiamento afectado procedente do préstamo a longo prazo concertado no exercicio 2017 por importe de 1.150.800,00€ coa conseguinte modificación do Anexo de Investimentos; así como expediente de modificación de crédito por crédito extraordinario nº 01/CE/2018, por importe de 1.150.800.00€, financiado con baixas de créditos de gastos doutras aplicacións do orzamento vixente, para atender os gastos derivados dos seguintes Proxectos: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2018. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Legislativo. Vilagarcía de Arousa, 7 de agosto de 2018 O ALCALDE Asdo: Alberto Varela Paz
CONVOCATORIA DO PROCESO SELECTIVO PARA UN TÉCNICO DE TURISMO
ADMINISTRACIÓN LOCAL — Municipal — Cangas (Persoal, oposicións, 16/05/2018)

A Xunta de Goberno Local do de Cangas en sesión de data 07/05/2018 aprobou a convocatoria e as bases do proceso selectivo para a 1 técnico/a para as oficinas de Turismo polo sistema de concurso–oposición libre. O periodo de presentación de instancias será de dez días naturais a contar dende o día seguinte ao da publicación do presente anuncio. As bases da convocatoria estarán expostas no Taboleiro de Anuncios e na páxina web do Concello (www.cangas. gal). Cangas, 8 de maio de 2018.—O Alcalde, Xosé Manuel Pazos Varela.
APROBACIÓN DEFINITIVA DO EXPEDIENTE DE MODIFICACIÓN PRESUPOSTARIA Nº30/2018 POR CRÉDITO EXTRAORDINARIO 1/18
ADMINISTRACIÓN LOCAL — Municipal — Oia (Presupostos e cadros de persoal, 16/11/2018)

Aprobado polo Pleno deste Concello o expediente de modificación presupostaria nº 30/2018 por crédito extraordinario 1/18, por acordo adoptado en sesión celebrada o día 27.09.2018 e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento de gastos e ingresos, resumido por capítulos, resulta como sigue: A alcaldesa-presidenta Cristina Correa Pombal
FORMALIZACIÓN DO CONTRATO EXPTE.5984-241
ADMINISTRACIÓN LOCAL — Municipal — Vigo (Contratos administrativos, 05/02/2018)

1. Entidade que adxudica: Organismo: Concello de Vigo. Dependencia: Patrimonio. Nº Expediente: 5984-241.2. Obxecto do contrato: a) descrición: servizo de mediación de seguros privados ao Concello de Vigo e os seus organismos autónomos. Tramitación, procedemento e forma de adxudicación Tramitación: ordinaria. Procedemento: aberto.4. Presuposto base de licitación: O presente contrato non xera custe económico directo para a Administración municipal 5. Formalización do contrato: Data: 19/01/2018. Contratista: BORRÁS-VÁZQUEZ-CAMESELLE, ARTAI CORREDURÍA DE SEGUROS, S. A. Nacionalidade: Española. Vigo, 19 de xaneiro de 2018 O Concelleiro Delegado de Contratación David Regades Fernández